title: A Bizottság (EU) 2020/1103 végrehajtási rendelete (2020. július 22.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról „Brie de Melun” (OEM)

text:
                  28.7.2020

                  HU

                  Az Európai Unió Hivatalos Lapja

                  L 242/1

         A BIZOTTSÁG (EU) 2020/1103 VÉGREHAJTÁSI RENDELETE
         (2020. július 22.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról „Brie de Melun” (OEM)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdése első albekezdésének megfelelően a Bizottság megvizsgálta Franciaország kérelmét, amely az 1107/96/EK bizottsági rendelet (2) alapján bejegyzett „Brie de Melun” oltalom alatt álló földrajzi jelzéshez kapcsolódó termékleírás módosításának jóváhagyására irányul.

                     (2)

                     2018. szeptember 26-i levelükben a francia hatóságok arról tájékoztatták a Bizottságot, hogy az 1151/2012/EU rendelet 15. cikkének (4) bekezdése alapján, a „Brie de Melun” oltalom alatt álló eredetmegjelölések termékleírásának módosításáról szóló, a Francia Köztársaság Hivatalos Lapjában (Journal Officiel de la République française) 2018. szeptember 6-án közzétett, 2018. augusztus 29-i kormányrendeletnek megfelelően 2022. december 31-ig tartó átmeneti időszakot engedélyeztek olyan, Franciaország területén székhellyel rendelkező gazdasági szereplőknek, amelyek teljesítik az említett cikkben foglalt feltételeket. A nemzeti felszólalási eljárás során e gazdasági szereplők, akik a kérelem benyújtása előtt legalább öt évig folyamatosan, jogszerűen forgalmazták a „Brie de Melun” terméket, felszólalásokat nyújtottak be. Egy gazdasági szereplő az alábbi rendelkezéssel kapcsolatban nyújtott be felszólalást: „A tejelő tehenek fekvőhelyéhez a szalma használata kötelező. Ennek minimális mennyisége átlagosan az istállózás teljes idején pihenőboxos rendszerben tejelő tehenenként naponta 0,5 kg, kötetlen tartásmódú istállózás esetén 5 kg”. Az érintett gazdasági szereplő az EARL de la Mardelle (SIRET: 38514961200017). Két gazdasági szereplő az alábbi rendelkezésekkel kapcsolatban nyújtott be felszólalást: „A takarmánykoncentrátumok mennyisége éves átlagban az egy tehénre jutó teljes napi takarmányadag szárazanyag-tartalmának legfeljebb 25 %-át teheti ki.” és „Éves szinten a tejelő állomány takarmányozása a gazdaság autonómiájára és a terület autonómiájának az együttesén alapul: – A gazdaság autonómiája: a földrajzi területről és a gazdaságból származó takarmány átlagos éves aránya az állomány teljes takarmányadagjában lévő szárazanyag-tartalomnak legalább 50 %-a; és – A terület autonómiája: a tejelő állomány teljes takarmányadagjának szárazanyag-tartalma legalább 80 %-ban a földrajzi területről származik.” Az érintett gazdasági szereplő az SCL du Versant laiteux (SIRET: 49225855300014) és a GAEC Reconnu Patoux (SIRET: 38008216400019). Egy gazdasági szereplő az alábbi rendelkezéssel kapcsolatban nyújtott be felszólalást: „A takarmánykoncentrátumok mennyisége éves átlagban az egy tehénre jutó teljes napi takarmányadag szárazanyag-tartalmának legfeljebb 25 %-át teheti ki.” Az érintett gazdasági szereplő a Houdard Gérard Maurice (SIRET: 39226686200011).

                     (3)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

                     (4)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Brie de Melun” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Az 1. cikk értelmében biztosított oltalom a Franciaország által az 1151/2012/EU rendelet 15. cikkének (4) bekezdése alapján, a „Brie de Melun” oltalom alatt álló eredetmegjelölések termékleírásának módosításáról szóló, a Francia Köztársaság Hivatalos Lapjában 2018. szeptember 6-án közzétett 2018. augusztus 29-i kormányrendeletnek megfelelően engedélyezett átmeneti időszakban érvényes azokra a gazdasági szereplőkre, amelyek teljesítik az említett cikkben foglalt feltételeket.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 22-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 1107/96/EK rendelete (1996. június 12.) a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről (HL L 148., 1996.6.21., 1. o.).

            (3)  HL C 83., 2020.3.13., 77. o.


title: A Bizottság (EU) 2020/1147 végrehajtási rendelete (2020. július 31.) a „ClearKlens product based on IPA” egyedi biocid termék uniós engedélyezéséről (EGT-vonatkozású szöveg)

text:
                  4.8.2020

                  HU

                  Az Európai Unió Hivatalos Lapja

                  L 252/1

         A BIZOTTSÁG (EU) 2020/1147 VÉGREHAJTÁSI RENDELETE
         (2020. július 31.)
         a „ClearKlens product based on IPA” egyedi biocid termék uniós engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 44. cikke (5) bekezdésének első albekezdésére,
         mivel:

                     (1)

                     2016. május 26-án a Diversey Europe Operations B.V. az 528/2012/EU rendelet 43. cikkének (1) bekezdésével összhangban kérelmet nyújtott be egy, a rendelet V. melléklete szerinti 2. terméktípushoz tartozó, „ClearKlens product based on IPA” elnevezésű egyedi biocid termék engedélyezése iránt, amelyhez írásbeli megerősítést mellékelt arról, hogy az illetékes holland hatóság vállalta a kérelem értékelését. A kérelem BC-HD024462-61 ügyszámon került bejegyzésre a biocid termékek nyilvántartásába.

                     (2)

                     A „ClearKlens product based on IPA” propán-2-olt tartalmaz hatóanyagként, amely szerepel az engedélyezett hatóanyagoknak az 528/2012/EU rendelet 9. cikkének (2) bekezdésében említett uniós jegyzékében.

                     (3)

                     2019. június 3-án az értékelő illetékes hatóság az 528/2012/EU rendelet 44. cikke (1) bekezdésének megfelelően benyújtotta értékelési jelentését, valamint értékelésének következtetéseit az Európai Vegyianyag-ügynökséghez (a továbbiakban: Ügynökség).

                     (4)

                     2020. január 17-én az Ügynökség az 528/2012/EU rendelet 44. cikke (3) bekezdésének megfelelően benyújtotta a Bizottsághoz véleményét (2), a „ClearKlens product based on IPA” biocid termék jellemzői összefoglalójának tervezetét és az egyedi biocid termékre vonatkozó végleges értékelési jelentést.

                     (5)

                     Véleményében az Ügynökség arra a következtetésre jutott, hogy a „ClearKlens product based on IPA” az 528/2012/EU rendelet 3. cikke (1) bekezdésének r) pontja szerinti „egyedi biocid termék”, amelyre az említett rendelet 42. cikke (1) bekezdésével összhangban uniós engedély adható, és amely – feltéve, hogy megfelel a termék jellemzői összefoglalójának tervezetében foglaltaknak – teljesíti a rendelet 19. cikkének (1) bekezdésében meghatározott feltételeket.

                     (6)

                     2020. február 3-án az Ügynökség az 528/2012/EU rendelet 44. cikke (4) bekezdésének megfelelően az Unió valamennyi hivatalos nyelvén benyújtotta a Bizottsághoz a termék jellemzői összefoglalójának tervezetét.

                     (7)

                     A Bizottság egyetért az Ügynökség véleményével, ezért úgy ítéli meg, hogy helyénvaló a „ClearKlens product based on IPA” uniós engedélyezése.

                     (8)

                     Az ebben a rendeletben előírt intézkedések összhangban vannak a biocid termékekkel foglalkozó állandó bizottság véleményével,

               ELFOGADTA EZT A RENDELETET:

            1. cikk
            A Diversey Europe Operations B.V. EU-0022128-0000 engedélyszámon uniós engedélyt kap a „ClearKlens product based on IPA” egyedi biocid terméknek a biocid termék jellemzőinek a mellékletben szereplő összefoglalójával összhangban történő forgalmazására és felhasználására.
            Az uniós engedély 2020.8.24-től 2030.7.31-ig érvényes.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 31-én.

                  a Bizottság részéről

                  az elnök

               Ursula VON DER LEYEN

            (1)  HL L 167., 2012.6.27., 1. o.

            (2)  Az ECHA 2019. december 11-i véleménye a „ClearKlens product based on IPA” uniós engedélyezéséről (ECHA/BPC/236/2019).

            MELLÉKLET
            A biocid termék jellemzőinek összefoglalója
            ClearKlens product based on IPA
            2. terméktípus – Nem közvetlenül embereken vagy állatokon való felhasználásra szánt fertőtlenítőszerek és algásodás elleni szerek (Fertőtlenítőszerek)
            Engedélyszám: EU-0022128-0000
            R4BP eszközszám: EU-0022128-0000
            1.   ADMINISZTRATÍV INFORMÁCIÓK

            1.1.   A termék kereskedelmi neve(i)

                        Kereskedelmi név

                        ClearKlens IPA
                        ClearKlens IPA 70 %
                        ClearKlens IPA 70 % v/v
                        ClearKlens IPA VH1
                        ClearKlens IPA Airless
                        ClearKlens IPA Pouch
                        ClearKlens IPA Non Sterile
                        ClearKlens IPA Non Sterile VH1
                        ClearKlens IPA SS
                        ClearKlens IPA SS VH1
                        ClearKlens IPA RTU
                        ClearKlens IPA RTU VH1
                        Texwipe® Sterile 70 % Isopropanol
                        VH01 ClearKlens IPA

                  1.2.   Engedélyes

                        Az engedélyes neve és címe

                        Név

                        Diversey Europe Operations B.V.

                        Cím

                        Maarssenbroeksedijk 2, 3542 DN, Utrecht, Netherlands

                        Engedélyszám

                        EU-0022128-0000

                           R4BP eszközszám

                        EU-0022128-0000

                        Az engedélyezés dátuma

                        2020.8.24.

                        Az engedély léjáratának dátuma

                        2020.7.31.

                  1.3.   A termék gyártója (gyártói)

                        A gyártó neve

                        Diversey Europe Operations B.V.

                        A gyártó címe

                        Maarssenbroeksedijk 2, 3542 DN Utrecht Hollandia

                        Gyártási helyek

                        Avenida Conde Duque 5, 7 y 9; Poligono Industrial La Postura, 28343 Valdemoro (Madrid) Spanyolország
                        Strada Statale 235, 26010 Bagnolo Cremasco (CR) Olaszország
                        Cotes Park Industrial Estate, DE55 4PA Somercotes Alfreton Egyesült Királyság
                        Rembrandtlaan 414, 7545 ZW Enschede Hollandia
                        Morschheimer Strasse 12, 67292 Kirchheimbolanden Németország

                        A gyártó neve

                        Multifill BV

                        A gyártó címe

                        Constructieweg 25a, 3640 AJ Mijdrecht Hollandia

                        Gyártási helyek

                        Constructieweg 25a, 3640 AJ Mijdrecht Hollandia

                        A gyártó neve

                        Flexible Medical Packaging Ltd

                        A gyártó címe

                        Unit 8, Hightown, White Cross Industrial Estate, LA1 4XS Lancaster, Lancashire Egyesült Királyság

                        Gyártási helyek

                        Unit 8, Hightown, White Cross Industrial Estate, LA1 4XS Lancaster, Lancashire Egyesült Királyság

                        A gyártó neve

                        Ardepharm

                        A gyártó címe

                        Les Iles Ferays, 07300 Tournon-sur-Rhône Franciaország

                        Gyártási helyek

                        Les Iles Ferays, 07300 Tournon-sur-Rhône Franciaország

                        A gyártó neve

                        Entegris Cleaning Process (ECP) S.A.S

                        A gyártó címe

                        395 rue Louis Lépine, 34000 Montpellier Franciaország

                        Gyártási helyek

                        395 rue Louis Lépine, 34000 Montpellier Franciaország

                  1.4.   A hatóanyag(ok) gyártója/gyártói

                        Hatóanyag

                        Propán-2-ol

                        A gyártó neve

                        INEOS Solvents GmbH

                        A gyártó címe

                        Anckelmannsplatz, D-20537 Hamburg Németország

                        Gyártási helyek

                        Shamrockstrasse 88, D-44623 Herne Németország
                        Römerstrasse 733, D-47443 Moers Németország

                        Hatóanyag

                        Propán-2-ol

                        A gyártó neve

                        Shell Chemicals Europe B.V.

                        A gyártó címe

                        Postbus 2334, 3000 CH Rotterdam Hollandia

                        Gyártási helyek

                        Vondelingenweg 601, 3196 KK Rotterdam-Pernis Hollandia

                        Hatóanyag

                        Propán-2-ol

                        A gyártó neve

                        Exxon Mobil Chemicals

                        A gyártó címe

                        Hermeslaan 2, 1831 Machelen Belgium

                        Gyártási helyek

                        4045 Scenic Highway, LA 70805 Baton Rouge Egyesült Államok
                        Southampton, SO45 1TX Hampshire Egyesült Királyság

                  2.   A TERMÉK ÖSSZETÉTELE ÉS A FORMULÁCIÓ TÍPUSA

            2.1.   A termék minőségi és mennyiségi összetétele

                        Triviális név

                        IUPAC-név

                        Funkció

                        CAS-szám

                        EK-szám

                        Tartalom (%)

                        Propán-2-ol

                        Hatóanyag

                        67-63-0

                        200-661-7

                        63,1

                  2.2.   Az előállítás típusa

            AL – Egyéb folyadék
            3.   FIGYELMEZTETŐ ÉS ÓVINTÉZKEDÉSEKRE VONATKOZÓ MONDATOK

                        Figyelmeztető mondatok

                        Fokozottan tűzveszélyes folyadék és gőz.
                        Súlyos szemirritációt okoz.
                        Álmosságot vagy szédülést okozhat.
                        Ismétlődő expozíció a bőr kiszáradását vagy megrepedezését okozhatja.

                        Óvintézkedésre vonatkozó mondatok

                        Hőtől, forró felületektől, szikrától, nyílt lángtól és más gyújtóforrástól távol tartandó. Tilos a dohányzás.
                        Kerülje a permet belélegzését.
                        A használatot követően a(z) kezek-t alaposan meg kell mosni.
                        Jól szellőző helyen tárolandó.Hűvös helyen tartandó.
                        A tartalom elhelyezése hulladékként: az országos előírásoknak megfelelően..
                        A edény elhelyezése hulladékként: az országos előírásoknak megfelelően..
                        HA BŐRRE (vagy hajra) KERÜL:Az összes szennyezett ruhadarabot azonnal le kell vetni.A bőrt le kell öblíteni vízzel.
                        Tűz esetén:Oltásra alkoholálló hab használandó.

                  4.   ENGEDÉLYEZETT FELHASZNÁLÁS(OK)

            4.1.   A felhasználás leírása

               1 táblázat. # 1 – PT02: Fertőtlenítőszer nem porózus, kemény felületekre – foglalkozásszerű felhasználásra – felmosásra használata

                        Terméktípus

                        02. terméktípus – Nem közvetlenül embereken vagy állatokon való felhasználásra szánt fertőtlenítőszerek és algásodás elleni szerek(fertőtlenítőszerek)

                        Az engedélyezett felhasználás pontos leírása, amennyiben indokolt

                        Nem releváns

                        Célorganizmus(ok) (beleértve a fejlődési szakaszt is)

                        Tudományos név: nincs adat
                        Közhasználatú név: Baktériumok
                        Fejlődési szakasz: Nincs adat
                        Tudományos név: nincs adat
                        Közhasználatú név: Élesztőgombák
                        Fejlődési szakasz: Nincs adat

                        Felhasználási terület

                        Beltéri
                        A termék azonnal, higítás nélkül felhasználható az előzetesen megtisztított, nem porózus, kemény felületek fertőtlenítésére gyógyszerészeti és kozmetikai termékeket gyártó létesítményekben, ahol az óránkénti légcsereszám 60 vagy ezt meghaladó, valamint tisztaterekben ahol az óránkénti légcsereszám 150 vagy ezt meghaladó.

                        Az alkalmazás módja(i)

                        Fertőtlenítés felmosó használatával -
                        -

                        Alkalmazási arány(ok) és gyakoriság

                        Alkalmazzon 18,4 ml terméket/m2 felületenként. - 0

                        Felhasználói kör

                        Foglalkozásszerű felhasználó

                        Csomagolási méretek és csomagolóanyagok

                        Tartály (HDPE, PP, P): E 1 – 20 l

                  4.1.1.   Felhasználásra vonatkozó specifikus előírások

            A termék azonnal felhasználható a nem porózus, kemény felületek fertőtlenítésére.
            Fertőtlenítés előtt tisztítsa és szárítsa meg a felületet. A fertőtlenítőszerrel nedvesítse meg a felmosót, és mossa fel a felületet. Alaposan mossa fel az egész felületet. A hatás kifejtésére hagyjon legalább 30 másodpercet.
            A használt felmosókat zárt tárolóban kell tartani.
            4.1.2.   Felhasználásra vonatkozó specifikus kockázatcsökkentő intézkedések

            A terméket kizárólag megfelelően szellőztetett térben szabad használni.. A levegőcsere kívánt sebessége legalább

                        —

                        60/óra gyógyszerészeti és kozmetikai termékeket gyártó létesítményekben;

                        —

                        150/óra tisztaterekben.

                  Ne használjon fel több terméket, mint 18,4 ml/m2.
            4.1.3.   A felhasználás során valószínűsíthető közvetlen vagy közvetett hatások részletei, az elsősegély-nyújtási előírások és a környezet védelmét célzó óvintézkedések

            Lásd az általános használati utasítást
            4.1.4.   A felhasználástól függően a termék és csomagolása biztonságos ártalmatlanítására vonatkozó előírások

            Lásd az általános használati utasítást
            4.1.5.   A felhasználástól függően a termék tárolási feltételei és eltarthatósági ideje szokásos tárolási feltételek mellett

            Lásd az általános használati utasítást
            4.2.   A felhasználás leírása

               2 táblázat. # 2 – PT02: Fertőtlenítőszer nem porózus, kemény felületekre – foglalkozásszerű felhasználásra – törlőruha használatával használata

                        Terméktípus

                        02. terméktípus – Nem közvetlenül embereken vagy állatokon való felhasználásra szánt fertőtlenítőszerek és algásodás elleni szerek(fertőtlenítőszerek)

                        Az engedélyezett felhasználás pontos leírása, amennyiben indokolt

                        Nem releváns

                        Célorganizmus(ok) (beleértve a fejlődési szakaszt is)

                        Tudományos név: nincs adat
                        Közhasználatú név: Baktériumok
                        Fejlődési szakasz: Nincs adat
                        Tudományos név: nincs adat
                        Közhasználatú név: Élesztőgombák
                        Fejlődési szakasz: Nincs adat

                        Felhasználási terület

                        Beltéri
                        A termék azonnal, higítás nélkül felhasználható az előzetesen megtisztított, nem porózus, kemény felületek fertőtlenítésére azon laboratóriumokban, ahol az óránkénti légcsereszám 8 vagy ezt meghaladó, valamint gyógyszerészeti és kozmetikai termékeket gyártó létesítményekben, ahol az óránkénti légcsereszám 60 vagy ezt meghaladó, továbbá tisztaterekben ahol az óránkénti légcsereszám 150 vagy ezt meghaladó.

                        Az alkalmazás módja(i)

                        Fertőtlenítés törlőruha használatával

                        Alkalmazási arány(ok) és gyakoriság

                        Alkalmazzon 18,4 ml terméket/m2 felületenként. - 0

                        Felhasználói kör

                        Foglalkozásszerű felhasználó

                        Csomagolási méretek és csomagolóanyagok

                                    —

                                    Tartály (HDPE, PP, PE): 1 – 20 l

                                    —

                                    Tartály (HDPE, PP, PE) pumpával: 200 l (kizárólag tisztatérben)

                                    —

                                    IBC pumpával (HDPE, PP, PE): 950 és 1 000  l (kizárólag tisztaterekben)

                  4.2.1.   Felhasználásra vonatkozó specifikus előírások

            A termék azonnal felhasználható a nem porózus, kemény felületek fertőtlenítésére.
            Fertőtlenítés előtt tisztítsa és szárítsa meg a felületet. A fertőtlenítőszerrel nedvesítse meg a törlőruhát, és törölje át a felületet. Alaposan mossa fel az egész felületet. A hatás kifejtésére hagyjon legalább 30 másodpercet. Tisztaterekben a kívánt termék pontos adagolási mennyisége kijuttatható alacsony áramlási sebességű szórólándzsa segítségével vagy vödörbe adagolva csövön keresztül. A használt törlőrongyokat zárt tárolóban kell ártalmatlanítani.
            4.2.2.   Felhasználásra vonatkozó specifikus kockázatcsökkentő intézkedések

            A terméket kizárólag megfelelően szellőztetett térben szabad alkalmazni. A levegőcsere kívánt sebessége legalább

                        —

                        8/óra laboratóriumokban;

                        —

                        60/óra gyógyszerészeti és kozmetikai termékeket gyártó létesítményekben;

                        —

                        150/óra tisztaterekben.

                  Ne használjon fel több terméket, mint 18,4 ml/m2.
            A személyt érintő kockázatok csökkentését célzó intézkedések érdekében javasolt törléssel végezni a fertőtlenítést, kivéve, ha az helyettesíthető egyéb technikai és/vagy szervezeti intézkedésekkel: A termék használata során szemvédő eszköz használata javasolt.
            4.2.3.   A felhasználás során valószínűsíthető közvetlen vagy közvetett hatások részletei, az elsősegély-nyújtási előírások és a környezet védelmét célzó óvintézkedések

            Lásd az általános használati utasítást
            4.2.4.   A felhasználástól függően a termék és csomagolása biztonságos ártalmatlanítására vonatkozó előírások

            Lásd az általános használati utasítást
            4.2.5.   A felhasználástól függően a termék tárolási feltételei és eltarthatósági ideje szokásos tárolási feltételek mellett

            Lásd az általános használati utasítást
            4.3.   A felhasználás leírása

               3 táblázat. # 3 – PT02: Fertőtlenítőszer nem porózus, kemény felületekre – foglalkozásszerű felhasználásra – spray használata használata

                        Terméktípus

                        02. terméktípus – Nem közvetlenül embereken vagy állatokon való felhasználásra szánt fertőtlenítőszerek és algásodás elleni szerek(fertőtlenítőszerek)

                        Az engedélyezett felhasználás pontos leírása, amennyiben indokolt

                        Nem releváns

                        Célorganizmus(ok) (beleértve a fejlődési szakaszt is)

                        Tudományos név: nincs adat
                        Közhasználatú név: Baktériumok
                        Fejlődési szakasz: Nincs adat
                        Tudományos név: nincs adat
                        Közhasználatú név: Élesztőgombák
                        Fejlődési szakasz: Nincs adat

                        Felhasználási terület

                        Beltéri
                        A termék azonnal, higítás nélkül felhasználható az előzetesen megtisztított, nem porózus, kemény felületek fertőtlenítésére azon laboratóriumokban, ahol az óránkénti légcsereszám 8 vagy ezt meghaladó, valamint gyógyszerészeti és kozmetikai termékeket gyártó létesítményekben, ahol az óránkénti légcsereszám 60 vagy ezt meghaladó, továbbá tisztaterekben ahol az óránkénti légcsereszám 150 vagy ezt meghaladó.

                        Az alkalmazás módja(i)

                        Fertőtlenítés szórófej használatával
                        Tetszés szerint törölhető a termék eloszlatása érdekében.

                        Alkalmazási arány(ok) és gyakoriság

                        Alkalmazzon 18,4 ml terméket/m2 felületenként. - 0

                        Felhasználói kör

                        Foglalkozásszerű felhasználó

                        Csomagolási méretek és csomagolóanyagok

                                    —

                                    Szórófejes tasak (PE): 0,9 – 20 l

                                    —

                                    Tasak a tubusban rendszer (többrétegű, koextrudált ötrétegű
                                    EVA/EVA/PVDC/EVA/EVA zsák HDPE, PP vagy PE üvegben. 0,9 – 2 l

                                    —

                                    Szórófejes flakon (HDPE, PP, PE): 0,5 – 1,5 l

                                    —

                                    Légmentes szórófejes flakon (LDPE): 0,25 – 1 l

                  4.3.1.   Felhasználásra vonatkozó specifikus előírások

            A termék azonnal felhasználható a nem porózus, kemény felületek fertőtlenítésére.
            Fertőtlenítés előtt tisztítsa és szárítsa meg a felületet. Fújja le a felületet, majd szükség esetén törölje le a termék eloszlatása érdekében. Gondosan nedvesítse meg az egész felületet. Hagyjon legalább 30 másodpercet, hogy a hatás kifejlődjön. A használt törlőrongyokat zárt tárolóban kell ártalmatlanítani.
            A 18,4 ml termék/m2 felület alkalmazási arányhoz szükséges alkalmazások száma csomagolási típusonként:

                        —

                        Szórófejes tasak: alkalmazzon 19 fújást/m2 felületenként

                        —

                        Steril szórófej (zsák a tubusban): alkalmazzon 16 fújást/m2 felületenként

                        —

                        Szórófejes flakon: alkalmazzon 14 fújást/m2 felületenként

                        —

                        Légmentes szórófejes flakon: alkalmazzon 21 fújást/m2 felületenként

                  4.3.2.   Felhasználásra vonatkozó specifikus kockázatcsökkentő intézkedések

            A terméket kizárólag megfelelően szellőztetett térben szabad alkalmazni. A levegőcsere kívánt sebessége legalább

                        —

                        8/óra laboratóriumokban;

                        —

                        60/óra gyógyszerészeti és kozmetikai termékeket gyártó létesítményekben;

                        —

                        150/óra tisztaterekben.

                  Ne használjon fel több terméket, mint 18,4 ml/m2.
            4.3.3.   A felhasználás során valószínűsíthető közvetlen vagy közvetett hatások részletei, az elsősegély-nyújtási előírások és a környezet védelmét célzó óvintézkedések

            Lásd az általános használati utasítást.
            4.3.4.   A felhasználástól függően a termék és csomagolása biztonságos ártalmatlanítására vonatkozó előírások

            Lásd az általános használati utasítást.
            4.3.5.   A felhasználástól függően a termék tárolási feltételei és eltarthatósági ideje szokásos tárolási feltételek mellett

            Lásd az általános használati utasítást.
            4.4.   A felhasználás leírása

               4 táblázat. # 4 – PT02: Fertőtlenítő nem porózus kesztyűhöz – foglalkozászerű felhasználásra – nem porózus kesztyűk fertőtlenítésére használata

                        Terméktípus

                        02. terméktípus – Nem közvetlenül embereken vagy állatokon való felhasználásra szánt fertőtlenítőszerek és algásodás elleni szerek(fertőtlenítőszerek)

                        Az engedélyezett felhasználás pontos leírása, amennyiben indokolt

                        Nem releváns

                        Célorganizmus(ok) (beleértve a fejlődési szakaszt is)

                        Tudományos név: nincs adat
                        Közhasználatú név: Baktériumok
                        Fejlődési szakasz: Nincs adat
                        Tudományos név: nincs adat
                        Közhasználatú név: Élesztőgombák
                        Fejlődési szakasz: Nincs adat

                        Felhasználási terület

                        Beltéri
                        A termék azonnal, higítás nélkül felhasználható tiszta, nem porózus felületű kesztyűk fertőtlenítésére azon laboratóriumokban, ahol az óránkénti légcsereszám 8 vagy ezt meghaladó, valamint gyógyszerészeti és kozmetikai termékeket gyártó létesítményekben, ahol az óránkénti légcsereszám 60 vagy ezt meghaladó, továbbá tisztaterekben ahol az óránkénti légcsereszám 150 vagy ezt meghaladó.

                        Az alkalmazás módja(i)

                        Fertőtlenítő nem porózus kesztyűhöz -

                        Alkalmazási arány(ok) és gyakoriság

                        Alkalmazzon 3 ml-t kesztyűre. - 0

                        Felhasználói kör

                        Foglalkozásszerű felhasználó

                        Csomagolási méretek és csomagolóanyagok

                        Automata adagolás:

                                    —

                                    Tartály (HDPE, PP, PE): 1 – 20 l

                                    —

                                    Tartály (HDPE, PP, PE) pumpával: 200 l (kizárólag tisztatérben)

                                    —

                                    IBC pumpával (HDPE, PP, PE): 950 és 1 000  l (kizárólag tisztaterekben)

                              Kézi adagolás:

                                    —

                                    Szórófejes tasak (PE): 0,9 – 20 l

                                    —

                                    Tasak a tubusban rendszer (többrétegű, koextrudált ötrétegű EVA/EVA/PVDC/EVA/EVA zsák HDPE, PP vagy PE üvegben. 0,9 – 2 l

                                    —

                                    Szórófejes flakon (HDPE, PP, PE): 0,5 – 1,5 l

                                    —

                                    Légmentes szórófejes flakon (LDPE): 0,25 – 1 l

                  4.4.1.   Felhasználásra vonatkozó specifikus előírások

            Használatra kész. Fertőtlenítőszer nem porózus kesztyűkhez.
            Automata adagolás:
            Használjon a termékből 3 ml-t közvetlenül a megtisztított kesztyűre, dörzsölje be egyenletesen, és gondosan fedje le az egész felületet. Hagyjon legalább 30 másodpercet, hogy a hatás kifejlődjön.
            Kézi adagolás:
            Fújjon a termékből 3 ml-t közvetlenül a megtisztított kesztyűre, dörzsölje be egyenletesen, és gondosan fedje le az egész felületet. Hagyjon legalább 30 másodpercet, hogy a hatás kifejlődjön.
            A szükséges 3 ml termék kijuttatási módja csomagolásonként a már megtisztított kesztyűre:

                        —

                        Szórófejes tasak: alkalmazzon 3 fújást a termékből a két kezén;

                        —

                        Steril szórófej (zsák a tubusban): alkalmazzon 3 fújást a termékből a két kezén;

                        —

                        Szórófejes flakon: alkalmazzon 3 fújást a termékből a két kezén;

                        —

                        Légmentes szórófejes flakon: alkalmazzon 4 fújást a termékből a két kezén.

                  4.4.2.   Felhasználásra vonatkozó specifikus kockázatcsökkentő intézkedések

            A terméket kizárólag megfelelően szellőztetett térben szabad alkalmazni. A levegőcsere kívánt sebessége legalább

                        —

                        8/óra laboratóriumokban;

                        —

                        60/óra gyógyszerészeti és kozmetikai termékeket gyártó létesítményekben;

                        —

                        150/óra tisztaterekben.

                  4.4.3.   A felhasználás során valószínűsíthető közvetlen vagy közvetett hatások részletei, az elsősegély-nyújtási előírások és a környezet védelmét célzó óvintézkedések

            Lásd az általános használati utasítást.
            4.4.4.   A felhasználástól függően a termék és csomagolása biztonságos ártalmatlanítására vonatkozó előírások

            Lásd az általános használati utasítást.
            4.4.5.   A felhasználástól függően a termék tárolási feltételei és eltarthatósági ideje szokásos tárolási feltételek mellett

            Lásd az általános használati utasítást.
            5.   ÁLTALÁNOS HASZNÁLATI UTASÍTÁS (1)

            5.1.   Használati utasítások

            Lásd a felhasználásra vonatkozó specifikus utasításokat.
            5.2.   Kockázatcsökkentő intézkedések

            A termék használatakor viseljen új, kémiailag ellenálló védőkesztyűt (a kesztyű anyagáról az engedély jogosultja rendelkezik a használati utasításban).
            Kerülni kell a szembe jutást.
            5.3.   Várható közvetlen vagy közvetett hatások részletes leírása, az elsősegélynyújtási előírások és a környezetvédelmi óvintézkedések

               Elsősegélynyújtás:

            Belégzés: Álmosságot vagy szédülést okozhat.
            Szembe kerülés: Súlyos irritációt okoz.
            BELÉLEGZÉS ESETÉN: Az érintett személyt friss levegőre kell vinni, és olyan nyugalmi testhelyzetbe kell helyezni, hogy könnyen tudjon lélegezni. Expozíció vagy rosszullét esetén: forduljon TOXIKOLÓGIAI KÖZPONTHOZ vagy orvoshoz:
            SZEMBE KERÜLÉS ESETÉN: Több percig tartó óvatos öblítés vízzel. Ha kontaktlencsét visel és könnyen kivehető, távolítsa el. Folytassa az öblítést. Ha irritáció jelentkezik és továbbra is fennáll, forduljon orvoshoz.
            LENYELÉS ESETÉN: A szájat ki kell öblíteni. TILOS hánytatni. Rosszullét esetén orvosi ellátást kell kérni.

               Környezetvédelmi óvintézkedések

            A termék közvetlenül nem kerülhet semlegesítés vagy higítás nélkül szennyvízbe vagy csatornába.
            Ne engedje, hogy a termék az elvezetőrendszerbe, a felszínre vagy a talajvízbe kerüljön. Hígítsa fel nagy mennyiségű vízzel.
            A felszívás és a feltakarítás módszerei és anyagai. Szívja fel folyadékmegkötő anyaggal (homok, diatóma, univerzális megkötők, fűrészpor).
            5.4.   A termék és csomagolása biztonságos ártalmatlanítására vonatkozó előírások

            A terméket és a tárolóját biztonságos módon kell ártalmatlanítani, összhangban minden ide vonatkozó jogszabállyal a veszélyes hulladékok ártalmatlanításáról. Az ártalmatlanítást vagy hulladékégetést a helyi jogszabályoknak megfelelően végezze
            5.5.   A termék tárolási feltételei és eltarthatósági ideje szokásos tárolási feltételek mellett

            Eltarthatósága 2 év.
            Kizárólag az eredeti csomagolásában tartandó.
            Közvetlen napfénytől távol, és 30 °C alatt tárolandó.
            Lezárt tárolóban tárolandó.
            6.   EGYÉB INFORMÁCIÓK

            A termék propán-2-ol-t (CAS-szám: 67-63-0) tartalmaz, amely esetében 129,28 mg/m3 európai referenciaértéket állapítottak meg és használnak a professzionális felhasználóra vonatkozóan a termék kockázatbecslése során.

               (1)  Az e szakasz szerinti használati utasítás, kockázatenyhítési intézkedések és egyéb használati utasítások érvényesek bármely engedélyezett felhasználás vonatkozásában.


title: A Bizottság (EU) 2020/1148 végrehajtási rendelete (2020. július 31.) a harmonizált fogyasztói árindexekről és a lakásárindexről szóló (EU) 2016/792 európai parlamenti és tanácsi rendelettel összefüggő módszertani és technikai előírások megállapításáról (EGT-vonatkozású szöveg)

text:
                  4.8.2020

                  HU

                  Az Európai Unió Hivatalos Lapja

                  L 252/12

         A BIZOTTSÁG (EU) 2020/1148 VÉGREHAJTÁSI RENDELETE
         (2020. július 31.)
         a harmonizált fogyasztói árindexekről és a lakásárindexről szóló (EU) 2016/792 európai parlamenti és tanácsi rendelettel összefüggő módszertani és technikai előírások megállapításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a harmonizált fogyasztói árindexekről és a lakásárindexről, valamint a 2494/95/EK tanácsi rendelet hatályon kívül helyezéséről szóló, 2016. május 11-i (EU) 2016/792 európai parlamenti és tanácsi rendeletre (1) és különösen annak 3. cikke (6), (8), (9) és (10) bekezdésére, 4. cikke (4) bekezdésére, 7. cikke (6) bekezdésére és 9. cikke (4) bekezdésére,
         mivel:

                     (1)

                     Az (EU) 2016/792 rendelet meghatározza a harmonizált fogyasztói árindex (HICP), a változatlan adótartalmú harmonizált fogyasztói árindex (HICP-CT), a sajátlakás-árindex (OOH-árindex) és a lakásárindex (HPI) előállításának közös keretét.

                     (2)

                     Az (EU) 2016/792 rendelet 12. cikkének (3) bekezdése szerint a Bizottságnak e rendeletbe – az említett rendelettel összeegyeztethető mértékben – bele kell foglalnia a 2494/95/EK tanácsi rendelet (2) alapján elfogadott 1749/96/EK bizottsági rendelet, (3) 2214/96/EK bizottsági rendelet, (4) 1687/98/EK tanácsi rendelet, (5) 2646/98/EK bizottsági rendelet, (6) 1617/1999/EK bizottsági rendelet, (7) 2166/1999/EK tanácsi rendelet, (8) 2601/2000/EK bizottsági rendelet, (9) 2602/2000/EK bizottsági rendelet, (10) 1920/2001/EK bizottsági rendelet, (11) 1921/2001/EK bizottsági rendelet, (12) 1708/2005/EK bizottsági rendelet, (13) 701/2006/EK tanácsi rendelet, (14) 330/2009/EK bizottsági rendelet, (15) 1114/2010/EU bizottsági rendelet (16) és 93/2013/EU bizottsági rendelet (17) releváns rendelkezéseit, éspedig oly módon, hogy a lehetőség szerinti mértékben csökkentse a végrehajtási jogi aktusok teljes számát.

                     (3)

                     A tagállamoknak minden évben naprakésszé kell tenniük a harmonizált indexek képzéséhez felhasznált részindexsúlyokat. Ezért meg kell állapítani a súlyok képzésének szabályait.

                     (4)

                     Mivel a HICP célsokaságának összes tranzakcióját nem lehet megfigyelni, mintavételi szabályokat kell megállapítani.

                     (5)

                     A HICP a fogyasztói árak változásait méri. Annak érdekében, hogy az „ár” fogalmát a tagállamok harmonizált módon értelmezzék, meg kell határozni az árak kezelésének szabályait.

                     (6)

                     A HICP-nek az árak tiszta változásait kell mérnie, amelyeknek függetleneknek kell lenniük a minőségben bekövetkező változásoktól. Ezért meg kell határozni a helyettesítések és a minőségi kiigazítások szabályait.

                     (7)

                     A harmonizált indexeknek évesen láncolt Laspeyres-típusú indexeknek kell lenniük. Ezért meg kell határozni az elemi aggregátumokat, valamint azokat a módszereket, amelyek segítségével a megfigyelt árakból előállíthatók az elemi árindexek.

                     (8)

                     Annak érdekében, hogy biztosított legyen a HICP-gyorsbecslések jó minősége, valamint hogy a Bizottság (Eurostat) ezekből a gyorsbecslésekből képezhesse a szükséges aggregátumokat, azoknak a tagállamoknak, amelyek pénzneme az euro, a gyorsbecsléseket a HICP-ével azonos bontásban kell továbbítaniuk.

                     (9)

                     A már közzétett harmonizált indexek és azok részindexei felülvizsgálhatók. Ezért meg kell határozni e felülvizsgálatok elvégzésének feltételeit.

                     (10)

                     Annak érdekében, hogy valamennyi tagállam megbízható és összehasonlítható eredményeket bocsásson rendelkezésre, közös módszertani keretet kell létrehozni és alkalmazni a HICP-CT összeállítására.

                     (11)

                     A tagállamoknak az OOH-árindexet és a HPI-t meghatározott bontásban kell továbbítaniuk.

                     (12)

                     A tagállamoknak az adatokat és a metaadatokat meghatározott adatcsereszabványok és -eljárások alkalmazásával kell továbbítaniuk.

                     (13)

                     Az európai statisztikai rendszeren belül gyakorlati iránymutatást és ajánlásokat kell kidolgozni a HICP-vel kapcsolatban a mérés és az összeállítás területén felmerülő kérdésekről, különös tekintettel a minőségi kiigazításokra, az index összeállítására és az árak kezelésére.

                     (14)

                     Az 1749/96/EK, a 2214/96/EK, az 1687/98/EK, a 2646/98/EK, az 1617/1999/EK, a 2166/1999/EK, a 2601/2000/EK, a 2602/2000/EK, az 1920/2001/EK, az 1921/2001/EK, az 1708/2005/EK, a 701/2006/EK, a 330/2009/EK, az 1114/2010/EU és a 93/2013/EU rendeletet hatályon kívül kell helyezni.

                     (15)

                     Az e rendeletben előírt intézkedések összhangban vannak Az Európai Statisztikai Rendszer Bizottsága véleményével,

               ELFOGADTA EZT A RENDELETET:

            1. FEJEZET

            ÁLTALÁNOS RENDELKEZÉSEK

            1. cikk
            Tárgy
            Ez a rendelet a következő indexek előállításának egységes kritériumait határozza meg:

                        a)

                        a harmonizált fogyasztói árindex (HICP) és a változatlan adótartalmú harmonizált fogyasztói árindex (HICP-CT); valamint

                        b)

                        a sajátlakás-árindex (OOH-árindex) és a lakásárindex (HPI).

            2. cikk
            Fogalommeghatározások
            E rendelet alkalmazásában:

                        (1)

                        „kiadási részarány”: a mellékletben meghatározott „háztartások végső monetáris fogyasztási kiadása” mutató teljes értékének egy meghatározott százaléka;

                        (2)

                        „részindexsúly”: valamely, az (EU) 2016/792 rendelet I. mellékletében meghatározott „az egyéni fogyasztás rendeltetés szerinti európai osztályozása” elnevezésű osztályozási rendszer (ECOICOP) szerinti kategória súlya;

                        (3)

                        „célsokaság” (a HICP összefüggésében): a háztartások végső monetáris fogyasztási kiadásán belüli tranzakciók összessége;

                        (4)

                        „kínált termék”: olyan, tulajdonságaival, vásárlási időpontjával és helyével, valamint értékesítési feltételeivel meghatározott termék, amelyre vonatkozóan ármegfigyelést végzünk;

                        (5)

                        „homogén termék”: olyan kínált termékek együttese, amelyek között nincs jelentős minőségbeli különbség, és amelyekre vonatkozóan átlagárat számítunk;

                        (6)

                        „egyedi termék”: kínált termék vagy homogén termék;

                        (7)

                        „célminta”: olyan, a célsokaságon belül tranzakció tárgyát képező egyedi termékek együttese, amelyeknek áradatait a HICP összeállításakor felhasználjuk;

                        (8)

                        „minőségbeli különbség”: két egyedi termék tulajdonságainak, vásárlási időpontjának vagy helyének vagy értékesítési feltételeinek a fogyasztó szempontjából lényeges eltérése;

                        (9)

                        „helyettesítő termék”: a célmintán belül egy egyedi terméket helyettesítő másik egyedi termék;

                        (10)

                        „minőségi kiigazítás”: az az eljárás, amelynek segítségével egy helyettesítő termék vagy a helyettesített termék megfigyelt árát a közöttük lévő minőségbeli különbségnek megfelelő mértékben növeljük vagy csökkentjük;

                        (11)

                        „megfigyelt ár”: egyedi terméknek a HICP összeállítása keretében a tagállam által felhasznált fogyasztói ára;

                        (12)

                        „becsült ár”: megfelelő becslési eljárással megállapított ár;

                        (13)

                        „elemi aggregátum”: a Laspeyres-típusú indexben felhasznált legkisebb aggregátum;

                        (14)

                        „elemi árindex”: elemi aggregátumot vagy elemi aggregátumon belüli réteget leíró index;

                        (15)

                        „tranzitivitás”: az a tulajdonság, amely szerint az a és a b jelű időszakot egy c jelű időszakon keresztül közvetetten összehasonlító index megegyezik az a és a b jelű időszakot közvetlenül összehasonlító indexszel;

                        (16)

                        „időbeli megfordíthatóság”: az a tulajdonság, amely szerint az a és a b jelű időszakot összehasonlító index egyenlő a b és az a jelű időszakot összehasonlító index reciprokával;

                        (17)

                        „visszatérítés”: a vételárnak a kormányzat vagy háztartássegítő nonprofit intézmények általi részleges vagy teljes kifizetése meghatározott termékeknek a háztartások általi, jóváhagyott vásárlása esetén, az 549/2013/EU európai parlamenti és tanácsi rendelet (18) (a továbbiakban: ESA 2010) A. mellékletének 4.108–4.110. pontja értelmében;

                        (18)

                        „ösztönző”: egyedi termék tulajdonságainak – gyakran átmeneti – megváltoztatása a termék mennyiségének növelésével, másik egyedi termék ingyenes társításával vagy más, a fogyasztóknak nyújtott kedvezmény révén;

                        (19)

                        „tényleges biztosítási díj”: egy meghatározott biztosítási kötvény alapján egy meghatározott időtartam alatti biztosítási védelemért fizetett összeg;

                        (20)

                        „implicit szolgáltatási díj”: a biztosító outputja az ESA 2010 A. mellékletének 16.51. pontja értelmében;

                        (21)

                        „nem-életbiztosítási követelések”: az ESA 2010 A. mellékletének 4.114. pontjában meghatározott követelések;

                        (22)

                        „idényjellegű termék”: olyan egyedi termék, amelyet – ismétlődő módon – csupán az év egy részében lehet megvásárolni vagy csupán az év egy részében vásárolnak nagy mennyiségben. A termék minden egyes hónapban vagy idényen belüli, vagy idényen kívüli terméknek tekinthető. Az idénynek tekintett időszak évente különböző lehet;

                        (23)

                        „jellemző ár”: az idényjellegű termék olyan becsült ára, amely nem tekinthető kivételes árnak, mint ahogyan például az idény végi kiárusítási ár annak tekinthető;

                        (24)

                        „idényalapú hozzárendelési módszer”: olyan módszer, amely szerint az idényen kívüli idényjellegű termékek árát az ellenidényes becslés vagy az összidényes becslés segítségével becsüljük meg;

                        (25)

                        „ellenidényes becslés”: olyan, az idényjellegű termék becsült árának meghatározására szolgáló módszer, amely szerint:

                                    a)

                                    az első idényen kívüli hónapban az előző idényen belüli időszak jellemző árát használjuk fel;

                                    b)

                                    a következő idényen kívüli hónapokban a becsült ár megegyezik az előző havi árnak az ECOPICOP azonos csoportjába, osztályába, alosztályába vagy az alosztály alatti bármely azonos aggregátumába tartozó összes idényen belüli idényjellegű termék árában megfigyelt átlagos változással kiigazított értékével;

                        (26)

                        „összidényes becslés”: olyan, az idényjellegű termék becsült árának meghatározására szolgáló módszer, amely szerint:

                                    a)

                                    az első idényen kívüli hónapban az előző idényen belüli időszak jellemző árát használjuk fel;

                                    b)

                                    a következő idényen kívüli hónapokban a becsült ár megegyezik az előző havi árnak az ECOPICOP azonos csoportjába, osztályába, alosztályába vagy az alosztály alatti bármely azonos aggregátumába tartozó összes egyedi termék árában megfigyelt átlagos változással kiigazított értékével;

                        (27)

                        „idénysúlyos módszer”: az idényjellegű termékek kezelésének olyan módszere, amelyben az idényen kívüli idényjellegű termékek súlya nulla vagy annak van tekintve;

                        (28)

                        „tarifa”: egy termék árait és a termékhez kapcsolódó feltételeket tartalmazó, a vásárolt mennyiségek, a felhasználás időpontja vagy a vásárlók jellemzői szerint differenciált lista;

                        (29)

                        „felülvizsgálat”: a Bizottság (Eurostat) által közzétett indexek vagy súlyok változása. Nem tekintendő felülvizsgálatnak az azonos bázishónapra vonatkozó gyorsbecslés és HICP közötti változás;

                        (30)

                        „ideiglenes adat”: olyan index vagy súly, amelyet a tagállam várhatóan egy későbbi hónapban fog véglegesíteni;

                        (31)

                        „államháztartás”: az ESA 2010 A. mellékletének 2.113–2.117. pontjában található fogalommeghatározások értelmében vett központi kormányzat, tartományi kormányzat, helyi önkormányzat és társadalombiztosítási alapok együttesen;

                        (32)

                        „termékadók”: egy adott előállított vagy ügylet tárgyát képező áru vagy szolgáltatás egységei után fizetendő, az ESA 2010 A. mellékletének 4.16–4.20. pontjában meghatározott adók;

                        (33)

                        „a HICP-CT szempontjából releváns egyedi adók”: a háztartások fogyasztásához kapcsolódó, az ESA 2010 B. mellékletének 9. táblájában („Az adókból és társadalombiztosítási hozzájárulásokból származó bevételek bevételfajta és fogadó alszektor szerinti bontásban, a nemzeti osztályozások szerinti adók és társadalombiztosítási hozzájárulások listájával együtt”) meghatározott alábbi kategóriákba tartozó termékadók:

                                    a)

                                    D.211. Hozzáadottérték-típusú adók (héa)

                                    b)

                                    D.2122e Meghatározott szolgáltatásokra kivetett adók

                                    c)

                                    D.214a Jövedéki adók és fogyasztási adók (az importadók és az importvámok közé tartozók kivételével)

                                    d)

                                    D.214d Gépjármű-nyilvántartási adók

                                    e)

                                    D.214e Szórakoztatóipari tevékenységekre kivetett adók

                                    f)

                                    D.214 g Biztosítási díjakra kivetett adók

                                    g)

                                    D.214h Egyéb, meghatározott szolgáltatásokra kivetett adók

                                    h)

                                    D.214 l Egyéb, máshová nem sorolt termékadók.

            2. FEJEZET

            A HARMONIZÁLT FOGYASZTÓI ÁRINDEX ÉS A VÁLTOZATLAN ADÓTARTALMÚ HARMONIZÁLT FOGYASZTÓI ÁRINDEX

            3. cikk
            Súlyok

               (1)   Az index meghatározása keretében a tagállamok a részindexsúlyokat és az elemi aggregátumok súlyát a t-edik év tekintetében a következőképpen határozzák meg:

                           a)

                           2022. december 31-ig a nemzeti számlák t–2-edik évi adatai, valamint a háztartási költségvetési felmérésekből és más adatforrásokból rendelkezésre álló esetleges további releváns információk alapján meghatározzák az egyes alosztályokhoz tartozó kiadási részarányokat, majd ezeket felosztják az alosztály elemi aggregátumai között. 2023. január 1-jétől a nemzeti számlák t–2-edik évi adatai alapján, amelyek kiegészíthetők egy közelmúltbeli háztartási költségvetési felmérésből és más forrásokból származó adatokkal, meghatározzák az egyes alosztályokhoz tartozó kiadási részarányokat, majd ezeket felosztják az alosztály elemi aggregátumai között;

                           b)

                           a t–2-edik évi kiadási részarányokat át kell tekinteni és aktualizálni kell oly módon, hogy reprezentatívak legyenek a t–1-edik évre nézve;

                           c)

                           az elemi aggregátumokhoz tartozó kiadási részarányokat ki kell igazítani a t–1-edik év és a t–1-edik év decembere közötti megfelelő árváltozással.

               (2)   A részindexsúlyokat állandónak kell tekinteni a naptári év folyamán.

               (3)   Az elemi aggregátumok súlyát állandónak kell tekinteni a naptári év folyamán, kivéve abban az esetben, ha egy alosztályon belül az elemi aggregátumok jegyzéke a célsokaság jelentős megváltozása miatt kiigazításra kerül.

               (4)   Az ECOICOP szerinti főcsoport, csoport vagy osztály részindexsúlyának egyenlőnek kell lennie az azt alkotó kategóriák részindexsúlyának összegével. A részindexsúlyok összegének az ECOICOP minden egyes szintjén 1 000-rel kell egyenlőnek lenne.

               (5)   Az alosztály részindexsúlyának egyenlőnek kell lennie az alosztály elemi aggregátumaihoz rendelt súlyok összegével.

               (6)   A nem-életbiztosításhoz tartozó részindexsúlyokat a háztartások által az implicit szolgáltatási díjakra fordított összesített kiadásból kell képezni.

               (7)   Az érintett ECOICOP-kategóriák részindexsúlyában figyelembe kell venni a nem-életbiztosítási követelésekből finanszírozott fogyasztási kiadásokat, ideértve a közvetlenül a biztosítók által teljesített kifizetéseket is.

            4. cikk
            Mintavétel és reprezentativitás

               (1)   A tagállamok olyan célmintát választanak, amely reprezentatív a célsokaságra nézve, ennek érdekében elemi aggregátumokat határoznak meg, és ezekhez az elemi aggregátumokhoz egyedi termékeket választanak.

               (2)   Az egyedi termékek és az elemi aggregátumok szükséges számát az alosztály súlya és az alosztályba tartozó egyedi termékek ármozgásainak változékonysága függvényében kell meghatározni.

               (3)   A tagállamok gondoskodnak arról, hogy a célminta később is reprezentatív maradjon a célsokaságra nézve, ennek érdekében legalább évente áttekintik és aktualizálják a célmintát, és helyettesítő termékeket választanak.

               (4)   A célmintában minden olyan terméknek szerepelnie kell, amelynek kiadási részaránya legalább egyezred.

            5. cikk
            Az árak kezelése

               (1)   A tagállamok a HICP összeállításához megfigyelt árakat használnak fel. Becsült árak csak a 9., a 11. és a 14. cikkben meghatározott célokból vehetők figyelembe.

               (2)   Az egészségügyi, az oktatási és a szociális védelmi termékek megfigyelt ára a visszatérítéseket nem tartalmazhatja.

               (3)   A tarifa alapján képzett árak esetében a megfigyelt árak vagy feltételek megváltozását a HICP-ben árváltozásként kell kimutatni.

               (4)   Ha a megfigyelt árak indexáltak, az index változásaiból eredő változásokat a HICP-ben árváltozásként kell kimutatni.

               (5)   Ha az ár függvénye a háztartás bevételének, a megfigyelt árakban a háztartás bevételének változása miatt bekövetkező változást a HICP-ben árváltozásként kell kimutatni.

               (6)   A biztosítások esetében a megfigyelt ár a tényleges biztosítási díj.

               (7)   Ha egy egyedi terméket korábban ingyenesen bocsátottak a fogyasztók rendelkezésére, később pedig számítanak fel árat, ezt a HICP-ben árnövekedésként kell kimutatni. Ha egy egyedi termékre korábban számítottak fel árat, később pedig ingyenesen bocsátják a fogyasztók rendelkezésére, ezt a HICP-ben árcsökkenésként kell kimutatni.

            6. cikk
            Engedmények és ösztönzők

               (1)   A tagállamok azokat az engedményeket veszik figyelembe, amelyek:

                           a)

                           egyedi termékhez rendelhetők; és

                           b)

                           vásárláskor vehetők igénybe.

                     Lehetőség szerint azokat az engedményeket is figyelembe kell venni, amelyeket csak a fogyasztók egy meghatározott csoportja vehet igénybe.

               (2)   Az ösztönzőket a 10. és a 11. cikk szerint kell kezelni.

            7. cikk
            A tranzakciós árakkal arányos szolgáltatási díjak

               (1)   A HICP-nek tartalmaznia kell azokat a díjakat, amelyeket a nyújtott szolgáltatás ellenértékeként közvetlenül a felhasználóknak átalányösszeg formájában vagy a tranzakciós árral arányos összegként számítanak fel. Ha a szolgáltatás ára arányos a tranzakciós árral, akkor a megfigyelt árat az arányt leíró arányszámból és egy reprezentatív egységtranzakció árából képzett szorzatként kell meghatározni.

               (2)   A szolgáltatási díjban a reprezentatív egységtranzakció árának megváltozása miatt bekövetkező változást a HICP-ben árváltozásként kell kimutatni.

               (3)   Ha a reprezentatív egységtranzakció árának változása nem mérhető, a változást egy megfelelő árindex segítségével meg kell becsülni.

            8. cikk
            Az árak megfigyelése

               (1)   Az áru megfigyelt árát a HICP képzésekor ahhoz a hónaphoz kell hozzárendelni, amelyben az adott áron megvalósulhat tranzakció.

               (2)   A szolgáltatás megfigyelt árát a HICP képzésekor ahhoz a hónaphoz kell hozzárendelni, amelyben az adott szolgáltatás igénybevétele megkezdődhet.

               (3)   Ha a szolgáltatás ára függ a szolgáltatás megvásárlása és megkezdése közötti időtől, a tagállamok a szolgáltatás megvásárlására nézve reprezentatív árakat veszik figyelembe.

               (4)   A megfigyelt áraknak legalább egy, a hónap közepére vagy annak környezetébe eső munkahéthez kell tartozniuk.

               (5)   Ha ismert, hogy egy egyedi termék ára egy adott hónapon belül ingadozik, akkor a megfigyelt áraknak egy hétnél hosszabb időszakhoz kell tartozniuk.

            9. cikk
            Becsült árak

               (1)   Ha a célminta valamelyik egyedi termékének ára nem figyelhető meg, legfeljebb 2 hónapig becsült árat kell figyelembe venni, ezt követően pedig helyettesítő terméket kell kiválasztani. Ez a bekezdés nem alkalmazandó az idényjellegű termékekre, sem azokra az egyedi termékekre, amelyek később várhatóan ismét rendelkezésre fognak állni.

               (2)   Korábbi megfigyelt ár becsült árként nem vehető figyelembe, kivéve akkor, ha igazolható, hogy megfelelő becslést képez.

            10. cikk
            Helyettesítés

               (1)   A tagállamok – a célminta reprezentativitásának megtartása mellett – olyan helyettesítő terméket választanak, amely hasonló az eltűnt termékhez.

               (2)   A helyettesítő termék nem választható ki pusztán az ár hasonlósága alapján.

            11. cikk
            Minőségi kiigazítás

               (1)   Ha a helyettesített termék és a helyettesítő termék között nincs minőségbeli különbség, a megfigyelt árakat közvetlenül kell összehasonlítani. Egyébként minőségi kiigazítást kell végezni.

               (2)   A minőségi kiigazítás mértéke csak akkor lehet egyenlő a helyettesített termék m–1-edik havi ára és a helyettesítő termék m-edik havi ára közötti teljes különbséggel, ha igazolható, hogy ez a különbség a minőségbeli különbség megfelelő becslését képezi.

            12. cikk
            Elemi árindexek

               (1)   Az egyedi termékek áraiból az elemi árindexeket a következő módszerek valamelyikével kell előállítani:

                           a)

                           egy olyan képlet alkalmazásával, amely biztosítja a tranzitivitást. Tranzitivitást biztosító képlet alkalmazásakor a korábbi időszakok árindexét nem szabad felülvizsgálni; vagy

                           b)

                           egy olyan képlet alkalmazásával, amely biztosítja az időbeli megfordíthatóságot, és amely az egyedi termék jelenlegi időszakbeli árait a termékek alapidőszakbeli áraival hasonlítja össze. Az alapidőszakot nem szabad gyakran változtatni, mert a változtatással jelentősen sérül a tranzitivitás elve.

               (2)   Két vagy több elemi árindexből az elemi aggregátum árindexét az (1) bekezdés kritériumainak megfelelő képlet segítségével kell képezni.

            13. cikk
            Részindex beépítése az index bázisidőszaka után
            A HICP-be az index bázisidőszaka után beépített részindexet az adott év decemberéhez kell kapcsolni, és a következő év januárjától fogva kell figyelembe venni.

            14. cikk
            Idényjellegű termékek
            Ha az elemi aggregátumban idényjellegű termék szerepel, akkor a tagállamok az adott aggregátum árindexét az idényalapú hozzárendelési módszerrel vagy az idénysúlyos módszerrel határozzák meg.

            15. cikk
            A gyorsbecslés bontása
            Azok a tagállamok, amelyek pénzneme az euro, a HICP-jük minden egyes részindexére vonatkozóan továbbítanak gyorsbecsléseket a Bizottságnak (Eurostat).

            16. cikk
            Az ideiglenes adatok véglegesítése
            A tagállamok az ideiglenesként továbbított részindexeket és részindexsúlyokat a következő havi adattovábbításkor véglegesítik.

            17. cikk
            Hiba miatti felülvizsgálat

               (1)   A tagállamok indokolatlan késedelem nélkül kijavítják a hibákat, és a felülvizsgált részindexeket vagy részindexsúlyokat indokolatlan késedelem nélkül továbbítják a Bizottságnak (Eurostat).

               (2)   A tagállamok legkésőbb a felülvizsgált adatok továbbításakor tájékoztatják a Bizottságot (Eurostat) a hiba okáról.

            18. cikk
            Más felülvizsgálatok

               (1)   A 16. és a 17. cikk hatálya alá nem tartozó esetekben a tagállamok a felülvizsgálatok időpontját, hosszát és a HICP-be való beépítését koordinálják a Bizottsággal (Eurostat).

               (2)   A tagállamok legkésőbb a javasolt felülvizsgálat tervezett elvégzése előtt 3 hónappal megadják a Bizottságnak (Eurostat) a HICP felülvizsgált részindexeinek becsült értékét.

            19. cikk
            A felülvizsgálatok nyilvánosságra hozatala
            A 16. cikk hatálya alá tartozó esetek kivételével az összes tételt magában foglaló HICP felülvizsgálatát és a felülvizsgálat magyarázatát nyilvánosan közzé kell tenni a HICP összeállításáért felelős nemzeti szerv internetes oldalain.

            20. cikk
            A részindexsúlyok felülvizsgálata
            A 16. és a 17. cikk sérelme nélkül a részindexsúlyokat nem szabad felülvizsgálni.

            21. cikk
            A változatlan adótartalmú harmonizált fogyasztói árindex

               (1)   Egy, a HICP-CT szempontjából releváns egyedi adót akkor kell figyelembe venni, ha a belőle származó éves bevétel legalább 2 %-ot képvisel az államháztartás által beszedett releváns adók összegén belül.

               (2)   A HICP-CT-ben figyelembe vett adókból származó éves bevételnek legalább 90 %-ot kell képviselnie az államháztartás által beszedett releváns adók összegén belül.

               (3)   A HICP-CT-t a HICP-vel azonos módon kell összeállítani, azzal az eltéréssel, hogy a megfigyelt árakat ki kell igazítani oly módon, hogy a termékek adókulcsa a megfigyelt időszakon – és nem az árak bázisidőszakán – belül változatlan legyen.

               (4)   A HICP-CT-ben az adókulcsok változásait a következők szerint kell figyelembe venni:

                           a)

                           abban a hónapban, amelyben már az új adókulcsot alkalmazzák az egyedi termékre és amelyben az új adókulcsot a megfigyelt ár már tartalmazza; vagy

                           b)

                           abban az első teljes hónapban, amelyben már az új kulcsot alkalmazzák. A hónap első napján hatályba lépő kulcsváltozást az adott hónaphoz tartozó HICP-CT-ben kell figyelembe venni. A hónap későbbi napján hatályba lépő kulcsváltozást a következő hónaphoz tartozó HICP-CT-ben kell figyelembe venni.

            3. FEJEZET

            A SAJÁTLAKÁS-ÁRINDEX ÉS A LAKÁSÁRINDEX

            22. cikk
            A sajátlakás-árindex bontása
            Az OOH-árindexnek a következő kiadási kategóriákra kell kiterjednie:

                        a)

                        O.1. A tulajdonos-lakó lakhatási kiadásai

                        b)

                        O.1.1. Lakásvásárlás

                        c)

                        O.1.1.1. Új építésű lakás

                        d)

                        O.1.1.1.1. Új építésű lakás vásárlása

                        e)

                        O.1.1.1.2. Saját építésű lakás és nagyobb felújítások

                        f)

                        O.1.1.2. A háztartás által vásárolt nem új építésű lakás

                        g)

                        O.1.1.3. A lakásvásárláshoz kapcsolódó egyéb szolgáltatások

                        h)

                        O.1.2. Lakás tulajdonlása

                        i)

                        O.1.2.1. Nagyobb javítások és karbantartás

                        j)

                        O.1.2.2. A lakásra vonatkozóan kötött biztosítások

                        k)

                        O.1.2.3. A lakás tulajdonlásához kapcsolódó egyéb szolgáltatások.

            23. cikk
            A lakásárindex bontása
            A HPI-nek a következő kiadási kategóriákra kell kiterjednie:

                        a)

                        H.1. Lakásvásárlás

                        b)

                        H.1.1. Új építésű lakás vásárlása

                        c)

                        H.1.2. Nem új építésű lakás vásárlása.

            24. cikk
            Súlyok
            A tagállamok a 22. és a 23. cikk szerinti bontásban minden évben összeállítják és továbbítják a Bizottságnak (Eurostat) az OOH-árindexhez tartozó súlyokat, valamint a lakásárindexhez tartozó súlyokat.

            25. cikk
            A sajátlakás-árindex összeállítása
            Az OOH-árindexnek a tulajdonszerzés összes költségét magában kell foglalnia, és a háztartás tulajdonába újonnan kerülő ingatlan vásárlásakor a fogyasztó által kifizetett tényleges árban, valamint az ingatlan tulajdonlásához és a tulajdonjog átruházásához kapcsolódó más költségekben bekövetkező változásokat kell mérnie.

            4. FEJEZET

            AZ ADATOK ÉS A METAADATOK CSERÉJÉRE VONATKOZÓ ELŐÍRÁSOK ÉS HATÁRIDŐK

            26. cikk
            Az adatok és a metaadatok cseréjére vonatkozó előírások

               (1)   A tagállamok az adatokat és a metaadatokat elektronikus formátumban, az egyablakos ügyintézési szolgáltatáson keresztül, a statisztikai adatok és metaadatok cseréjére vonatkozó szabványoknak megfelelően továbbítják a Bizottságnak (Eurostat).

               (2)   A 223/2009/EK európai parlamenti és tanácsi rendeletben (19) meghatározott bizalmas adatokat a Bizottságnak (Eurostat) való továbbításkor megfelelő módon meg kell jelölni.

            27. cikk
            A metaadatok cseréjére vonatkozó határidők

               (1)   A tagállamok évente áttekintik és aktualizálják a HICP-re és a HICP-CT-re vonatkozó adott évi metaadataikat, és március 31-ig továbbítják azokat a Bizottságnak (Eurostat).

               (2)   A tagállamok évente áttekintik és aktualizálják a OOH-árindexre és a HPI-re vonatkozó adott évi metaadataikat, és június 30-ig továbbítják azokat a Bizottságnak (Eurostat).

            5. FEJEZET

            ZÁRÓ RENDELKEZÉSEK

            28. cikk
            Hatályon kívül helyezés
            Az 1749/96/EK, a 2214/96/EK, az 1687/98/EK, a 2646/98/EK, az 1617/1999/EK, a 2166/1999/EK, a 2601/2000/EK, a 2602/2000/EK, az 1920/2001/EK, az 1921/2001/EK, az 1708/2005/EK, a 701/2006/EK, a 330/2009/EK, az 1114/2010/EU és a 93/2013/EU rendelet hatályát veszti.

            29. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 31-én.

                  a Bizottság részéről

                  az elnök

               Ursula VON DER LEYEN

            (1)  HL L 135., 2016.5.24., 11. o.

            (2)  A Tanács 2494/95/EK rendelete (1995. október 23.) a harmonizált fogyasztói árindexekről (HL L 257., 1995.10.27., 1. o.).

            (3)  A Bizottság 1749/96/EK rendelete (1996. szeptember 9.) a harmonizált fogyasztói árindexekről szóló 2494/95/EK tanácsi rendelet végrehajtására vonatkozó kezdeti intézkedésekről (HL L 229., 1996.9.10., 3. o.).

            (4)  A Bizottság 2214/96/EK rendelete (1996. november 20.) a harmonizált fogyasztói árindexekről: a HICP részindexeinek továbbításáról és terjesztéséről (HL L 296., 1996.11.21., 8. o.).

            (5)  A Tanács 1687/98/EK rendelete (1998. július 20.) a harmonizált fogyasztói árindex által lefedett termékekre és szolgáltatásokra vonatkozóan az 1749/96/EK bizottsági rendeletet módosításáról (HL L 214., 1998.7.31., 12. o.).

            (6)  A Bizottság 2646/98/EK rendelete (1998. december 9.) a harmonizált fogyasztói árindexben szereplő tarifák kezelésére vonatkozó minimumszabályok tekintetében a 2494/95/EK tanácsi rendelet végrehajtására vonatkozó részletes szabályok megállapításáról (HL L 335., 1998.12.10., 30. o.).

            (7)  A Bizottság 1617/1999/EK rendelete (1999. július 23.) a biztosítás harmonizált fogyasztói árindexben történő kezelésének minimumszabályai tekintetében a 2494/95/EK tanácsi rendelet végrehajtására vonatkozó részletes szabályok megállapításáról és a 2214/96/EK bizottsági rendelet módosításáról (HL L 192., 1999.7.24., 9. o.).

            (8)  A Tanács 2166/1999/EK rendelete (1999. október 8.) az egészségügy, oktatás és szociális ellátás ágazatok termékeinek a harmonizált fogyasztói árindexben történő kezelésére vonatkozó minimumszabályok tekintetében a 2494/95/EK rendelet végrehajtására vonatkozó részletes szabályok megállapításáról (HL L 266., 1999.10.14., 1. o.).

            (9)  A Bizottság 2601/2000/EK rendelete (2000. november 17.) a beszerzési áraknak a harmonizált fogyasztói árindexbe történő bevezetésének időzítése tekintetében a 2494/95/EK tanácsi rendelet végrehajtására vonatkozó részletes szabályok megállapításáról (HL L 300., 2000.11.29., 14. o.).

            (10)  A Bizottság 2602/2000/EK rendelete (2000. november 17.) az árengedményeknek a harmonizált fogyasztói árindexben történő kezelésére vonatkozó minimumszabályok tekintetében a 2494/95/EK tanácsi rendelet végrehajtására vonatkozó részletes szabályok megállapításáról (HL L 300., 2000.11.29., 16. o.).

            (11)  A Bizottság 1920/2001/EK rendelete (2001. szeptember 28.) a harmonizált fogyasztói árindexben az ügyleti értékkel arányos szolgáltatási díjak kezelésére vonatkozó minimumszabályok tekintetében a 2494/95/EK tanácsi rendelet végrehajtására vonatkozó részletes szabályok megállapításáról és a 2214/96/EK rendelet módosításáról (HL L 261., 2001.9.29., 46. o.).

            (12)  A Bizottság 1921/2001/EK rendelete (2001. szeptember 28.) a harmonizált fogyasztói árindexek felülvizsgálatának minimumszabályai tekintetében a 2494/95/EK tanácsi rendelet végrehajtására vonatkozó részletes szabályok megállapításáról és a 2602/2000/EK rendelet módosításáról (HL L 261., 2001.9.29., 49. o.).

            (13)  A Bizottság 1708/2005/EK rendelete (2005. október 19.) a harmonizált fogyasztói árindexek közös bázisidőszaka tekintetében a 2494/95/EK tanácsi rendelet végrehajtására vonatkozó részletes szabályok megállapításáról és a 2214/96/EK rendelet módosításáról (HL L 274., 2005.10.20., 9. o.).

            (14)  A Tanács 701/2006/EK rendelete (2006. április 25.) a harmonizált fogyasztói árindexhez végzett árgyűjtés időbeli lefedettsége tekintetében a 2494/95/EK tanácsi rendelet végrehajtására vonatkozó részletes szabályok megállapításáról (HL L 122., 2006.5.9., 3. o.).

            (15)  A Bizottság 330/2009/EK rendelete (2009. április 22.) az idényjellegű termékeknek a harmonizált fogyasztói árindexekben (HICP) való kezelésére vonatkozó minimumszabályok tekintetében a 2494/95/EK tanácsi rendelet végrehajtására vonatkozó részletes szabályokról (HL L 103., 2009.4.23., 6. o.).

            (16)  A Bizottság 1114/2010/EU rendelete (2010. december 1.) a HICP-súlyozás minőségére vonatkozó minimumszabályok tekintetében a 2494/95/EK tanácsi rendelet végrehajtására vonatkozó részletes szabályok megállapításáról és a 2454/97/EK bizottsági rendelet hatályon kívül helyezéséről (HL L 316., 2010.12.2., 4. o.).

            (17)  A Bizottság 93/2013/EU rendelete (2013. február 1.) a sajátlakás-árindexek létrehozása tekintetében a harmonizált fogyasztói árindexekről szóló 2494/95/EK tanácsi rendelet végrehajtására vonatkozó részletes szabályok megállapításáról (HL L 33., 2013.2.2., 14. o.).

            (18)  Az Európai Parlament és a Tanács 549/2013/EU rendelete (2013. május 21.) az európai unióbeli nemzeti és regionális számlák európai rendszeréről (HL L 174., 2013.6.26., 1. o.).

            (19)  Az Európai Parlament és a Tanács 223/2009/EK rendelete (2009. március 11.) az európai statisztikákról és a titoktartási kötelezettség hatálya alá tartozó statisztikai adatoknak az Európai Közösségek Statisztikai Hivatala részére történő továbbításáról szóló 1101/2008/EK, Euratom európai parlamenti és tanácsi rendelet, a közösségi statisztikákról szóló 322/97/EK tanácsi rendelet és az Európai Közösségek statisztikai programbizottságának létrehozásáról szóló 89/382/EGK, Euratom tanácsi határozat hatályon kívül helyezéséről (HL L 87., 2009.3.31., 164. o.).

            MELLÉKLET

               A háztartások végső monetáris fogyasztási kiadása

               1.

                  A háztartások végső monetáris fogyasztási kiadása fogalmát az (EU) 2016/792 rendelet 2. cikkének 20. pontja határozza meg.

               2.
               A súlyok minőségét bővebben kifejtve a háztartások végső monetáris fogyasztási kiadásának például az ESA 2010 A. mellékletének 3.95. pontján belül a következő pontokban meghatározott, a háztartások által viselt végső fogyasztási kiadásokat kell tartalmaznia:

                           —

                           a c), a d), a h) és az i) pont,

                           —

                           az e) pont a közvetlenül elszámolt pénzügyi szolgáltatások tekintetében, valamint az f) pont az implicit szolgáltatási díjon elszámolt nem-életbiztosítási szolgáltatások tekintetében.

                     A végső monetáris fogyasztási kiadásnak tartalmaznia kell továbbá a D.632. kategóriába tartozó, az ESA 2010 A. mellékletének 4.109. pontjában meghatározott lakáscélú transzfereket is.

               3.
               A végső monetáris fogyasztási kiadás nem tartalmazhatja például az ESA 2010 A. mellékletének 3.95. pontján belül a következő pontokban meghatározott, a háztartások által viselt végső fogyasztási kiadásokat:

                           —

                           az a), a b) és a g) pont.

                     A végső monetáris fogyasztási kiadás nem tartalmazhatja továbbá például a háztartások végső fogyasztási kiadásain kívüli következő tételeket:

                           —

                           az ESA 2010 A. mellékletének 3.96. a)–f) pontja szerinti tételeket, kivéve a D.632. kategóriába tartozó, az ESA 2010 A. mellékletének 4.109. pontjában meghatározott lakáscélú transzfereket,

                           —

                           az ESA 2010 A. mellékletének 4.78. pontjában meghatározott jövedelemadókat,

                           —

                           az ESA 2010 A. mellékletének 4.41. pontjában meghatározott, a tulajdonból származó jövedelmet,

                           —

                           az ESA 2010 A. mellékletének 4.92. pontjában meghatározott tényleges munkáltatói társadalombiztosítási járulékokat,

                           —

                           az ESA 2010 A. mellékletének 4.112. pontjában meghatározott nettó nem-életbiztosítási díjakat,

                           —

                           az ESA 2010 A. mellékletének 4.129. pontjában meghatározott háztartások közötti folyó transzfereket,

                           —

                           az ESA 2010 A. mellékletének 4.132. pontjában meghatározott, a bíróságok és a kvázi bírósági szervek által a gazdasági egységekre kirótt bírságokat.

               4.

                  Monetáris művelet az a gazdasági művelet, amelynek keretében a felek kifizetéseket teljesítenek vagy fogadnak, fizetőeszköz-egységben kifejezett kötelezettségeket vállalnak vagy fizetőeszköz-egységben kifejezett eszközöket kapnak. Nem monetáris művelet az a gazdasági művelet, amelynek keretében a felek nem cserélnek készpénzt vagy fizetőeszköz-egységben kifejezett eszközt vagy kötelezettséget.